Държавен вестник, бр. 6, 2023 г., стр. 27

БРОЙ  6	
Д Ъ Р Ж А В Е Н  В Е С Т Н И К 	
СТР.  27  
(7) За защита на личните данни от случайно 
или незаконно унищожаване, от неправоме-
рен достъп, от изменение или разпростране-
ние, както и от други незаконни форми на 
обработване се организират и предприемат 
технически и организационни мерки за фи-
зическа, персонална, документална защита, 
защита на автоматизирани информационни 
системи и/или мрежи и криптографска защита, 
съобразени със съвременните технологични 
постижения и рисковете, свързани с естеството 
на данните, които трябва да бъдат защитени.
(8) Мерките по ал. 7 се определят с вът- 
решни правила/инструкции на НАЦИД, освен 
ако не са уредени с нормативен акт, акт от 
правото на Европейския съюз или междуна-
роден договор, по който Република България 
е страна. При необходимост мерките се пре-
разглеждат и актуализират.
Г л а в а  в т о р а
ПОДЛЕЖАЩИ НА ВПИСВАНЕ ОБСТОЯ-
ТЕЛСТВА
Чл. 4. В регистъра се открива отделна 
партида за всеки студент или докторант, като 
за него се вписват следните идентифициращи 
данни и обстоятелства за физическото лице, 
както и промените в тях:
1. имена на кирилица и имена на латиница, 
изписани по начина, по който са посочени 
в документа за самоличност на лицето, а за 
чужденците – в документа за задгранично 
пътуване;
2. идентификационен номер на лице-
то – единен граждански номер (ЕГН) или 
личен номер на чужденец (ЛНЧ), а когато 
чужденецът няма ЕГН или ЛНЧ, се посочва 
личен идентификационен номер на чуждене-
ца (ИДН) от документа му за самоличност, 
като се прикачва сканирано изображение на 
посочения документ;
3. единен академичен номер (ЕАН), пред-
ставляващ уникален буквено-цифров иден-
тификационен номер на всеки студент или 
докторант, вписан в регистъра, който се 
генерира и издава автоматично от НАЦИД 
при създаване на партида за студента или 
докторанта в регистъра; 
4. дата и място на раждане;
5. пол;
6. лична електронна поща;
7. телефонен номер за връзка с лицето;
8. гражданство/а;
9. постоянен адрес.
Чл. 5. (1) Освен данните и обстоятелствата 
по чл. 4 за студентите в регистъра се вписват 
и следните данни и обстоятелства, както и 
промените в тях:
1. данни за завършено средно образова-
ние – училище, населено място и година 
на завършване, профил или професия и 
специалност, номер на дипломата и дата на 
издаването є; когато тези данни са налични 
в Националната електронна информационна 
система за предучилищното и училищното 
образование (НЕИСПУО), те се копират ав-
томатично в регистъра;
2. данни за предходно завършено висше 
образование при наличие на такова – образо-
вателно-квалификационна или образователна 
и научна степен, специалност и професионална 
квалификация, висше училище и структурно-
то звено на висшето училище, в което се е 
провело обучението, номер на диплома и вид 
на издадения документ за завършено висше 
образование, идентификационен и регистра-
ционен номер на документа, номер и дата на 
протокола за издаване на документа, успех 
на студента – среден успех от семестриални 
изпити и среден успех от държавни изпити/
защита на дипломна работа, приложен доку-
мент за признаване на предходно завършено 
висше образование, номер и дата на докумен-
та; когато данните за предходно завършено 
висше образование са налични в регистъра, 
те се попълват автоматично;
3. висше училище и структурното звено 
на висшето училище, в което се провежда 
обучението;
4. основание за прием съгласно Закона за 
висшето образование; 
5. факултетен номер (ако висшето училище 
е издало такъв);
6. специалност и свързани с нея данни по 
смисъла на наредбата по чл. 10, ал. 2, т. 3, 
буква „а“ от Закона за висшето образование;
7. професионална квалификация, която ще 
придобие студентът; 
8. професионално направление на специ-
алността;
9. образователна и квалификационна сте-
пен;
10. форма на обучението;
11. продължителност на обучението;
12. семестриална информация, включваща 
статус на студента и събитие, което определя 
статуса, учебна година, курс и семестър, вид 
такса за обучение, получаване на стипендия, 
използване на общежитие и почивни бази, 
участие в международни програми, висшето 
училище, от което студентът се мести при 
преместване на студент от българско или 
чуждестранно висше училище, данни за до-
кумента за признаване, даващ основание за 
преместването, като се прилага и сканирано 
изображение на същия документ;
13. данни за издаден дубликат на диплома 
и основание за издаването му, данни за ану-
лиране на диплома (при анулирана диплома);
14. приложен документ за признаване на 
степен на образование, приложен документ за 
възстановяване на правата на студента, номер 
и дата на посочените документи.
(2) При съвместно обучение по смисъла 
на чл. 42а от Закона за висшето образование 
данните в регистъра се подават от коорди-
ниращото висше училище, като се отчита